Document ID: /roh_data/filtered/fineweb-2-filterrobots_roh.jsonl.gz/48434

Corona ed il traffic public - Viafier retica va vi da las reservas
Sco er bleras autras firmas da traffic public e turisticas ha er la Viafier retica patì dal lockdown. Omaduas chombras dal parlament han decidì dad er sustegnair il traffic public local cun contribuziuns statalas. En tut duain star a disposiziun 900 milliuns francs.
Da quest sustegn profitescha er la Viafier retica. Tenor Stefan Engler, president dal cussegl d'adminstraziun, quinta la Retica quest onn cun ina perdita da 20 fin 25 milliuns francs. La gronda part vegniss uss curclada da la Confederaziun. Tuttina restia la situaziun difficila, uschia Engler. Relaschadas na sajan però betg prevesidas.